მონტმორილონიტი

მონტმორილონიტი — თიხოვანი მინერალი, რომელიც ეკუთვნის შრეებრივი მინერალების ქვეკლასს. აქვს ძლიერ გაჯირჯვების უნარი და მკვეთრად გამოხატული სორბციული თვისებები. გამოირჩევა ფენების დასტის სიმეტრიული აგებულებით მსგავსად პიროფილიტისა. წარმოქმნის მჭიდრო თიხოვან მასებს. მონოკლინური სისტემის კრისტალები მოჩანს მხოლოდ ელექტრონული მიკროსკოპის ქვეშ, გვხვდება იშვიათად. ფერი თეთრიდან ვარდისფრამდეა ნაცრისფერ-ლურჯი ელფერით, წაბლისფერი, წითელი, მომწვანო (მინარევების შესაბამისად).მონტმორილონიტი — დიდი საბჭოთა ენციკლოპედია  

სიმაგრე მინერალოგიური სკალით 1-1,5. სიმკვრივე 1,8 კგ/მ³. მონტმორილონიტი ტუტე გარემოს პირობებში ალუმინსილიკატების გამოფიტვის ტიპური პროდუქტია. ბენტონიტის მთავარი შემადგენელი კომპონენტი; შედის აგრეთვე ნიადაგის, თიხნარი კაჭარის და სხვა დანალექი ქანების შემადგენლობაში. მონტმორილონიტის მსგავსი ქანები ნაპოვნია პლანეტა მარსზე.Nasa's Opportunity rover finds Martian water appropriate for the origin of life სახელწოდება „მონტმორილონიტი“ წარმოსდგება საფრანგეთის არონდისმან — მონმორიიონის სახელიდან. მონტმორილონიტი სასარგებლო წიაღისეულია. გვხვდება საქართველოშიც.მონტმორილონიტი — ყველაფერი გეოლოგიის შესახებ აღსანიშნავია, რომ მონტმორილონიტი თიხოვანი მინერალის — გუმბრინის მთავარი ქანმაშენი მინერალია. 

სქოლიო

კატეგორია:თიხოვანი მინერალების ჯგუფი
კატეგორია:მაგნიუმის მინერალები
კატეგორია:ნატრიუმის მინერალები
კატეგორია:კალციუმის მინერალები
კატეგორია:დესიკანტები
კატეგორია:გეოტექნიკური ინჟინერია
კატეგორია:სამკურნალო თიხა
კატეგორია:მღვიმური მინერალები
კატეგორია:ლუმინესცენციური მინერალები